લગનનો ટેમ નજીક આવતો જાય. બાંભણ મુરત પણ વૈશાખ મહિનાનું જ કાઢી આલે. ઉનાળામાં બધાંને નવરાશ તો વોય. પૈણનાર મોટિયાઈડો તો મનમાં ને મનમાં ગડમથલ કરે. એકલો એકલો આનંદે. ઉનાળાની ધોમધખતી બપોરે ખેતરમાં લીલાછમ્મ લ્હેરાતા રજકાના ક્યારાઓમાં જ્યમ સસલાં દોડે ઇમ પૈણનાર મનોમન હડીઓ કાઢે. સેતરના સેઢેથી હેંડતો હેંડતો એકલો એકલો શરમાય! પાડો નાખો તો પાછો પડે એવી માથોડું જુવારના સેતર વચ્ચે એકલો એકલો આળોટે. ગલગલિયાં થાવા માંડે એને તો.